**Ministru kabineta noteikumu projekta “Iekšējās drošības fonda un Patvēruma, migrācijas un integrācijas fonda 2014.-2020. gada plānošanas perioda pārvaldības un kontroles sistēmas izveides un finanšu vadības un kontroles kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Iekšējās drošības fonda un Patvēruma, migrācijas un integrācijas fonda 2014.-2020. gada pārvaldības un kontroles sistēma, finanšu vadības un kontroles kārtība” (turpmāk – MK noteikumu projekts) izstrādāts saskaņā ar:1) Eiropas Parlamenta un Padomes 2014. gada 16. aprīļa regulu Nr. 516/2014, ar ko izveido Patvēruma, migrācijas un integrācijas fondu, groza Padomes Lēmumu 2008/381/EK un atceļ Eiropas Parlamenta un Padomes Lēmumus Nr. 573/2007/EK un 575/2007/EK un Padomes Lēmumu 2007/435/EK; 2) Eiropas Parlamenta un Padomes 2014. gada 16. aprīļa regulu Nr. 515/2014, ar ko kā daļu no Iekšējās drošības fonda izveido finansiāla atbalsta instrumentu ārējām robežām un vīzām un atceļ Lēmumu Nr. 574/2007/EK; 3) Eiropas Parlamenta un Padomes 2014. gada 16. aprīļa regulu Nr.513/2014, ar ko kā daļu no Iekšējās drošības fonda izveido finansiālā atbalsta instrumentu policijas sadarbībai, noziedzības novēršanai un apkarošanai un krīžu pārvarēšanai un atceļ Padomes Lēmumu 2007/125/TI; 4) Eiropas Parlamenta un Padomes 2014. gada 16. aprīļa regulu Nr. 514/2014 ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai;5) Iekšējās drošības fonda un Patvēruma, migrācijas un integrācijas fonda 2014.–2020. gada plānošanas perioda vadības likuma 13. panta 2., 5., 6., 8., 9., 10., 11., 13., 14., 15., 16. un 17. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. No 2014. gada 1. janvāra Latvijas Republikā un pārējās Eiropas Savienības (turpmāk – ES) dalībvalstīs tiek uzsākts 2014.–2020. gada ES Iekšējās drošības fonda un Patvēruma, migrācijas un integrācijas fonda (turpmāk - fonds) īstenošanas periods, kuru regulēs jaunas regulas (skat. anotācijas I sadaļas 1. punktu). 2. 2007.–2013. gada plānošanas periodā fondu vadības un kontroles kārtību noteica Ministru kabineta 2010. gada 27. jūlija noteikumi Nr. 676 “Vispārīgās programmas “Solidaritāte un migrācijas plūsmu pārvaldība” ietvaros izveidoto fondu vadības un kontroles kārtība”.3. Tā kā minētais regulējums attiecās uz 2007.–2013. gada plānošanas periodu, nepieciešams izstrādāt jaunus Ministru kabineta noteikumus, kuros ietvertais tiesiskais regulējums attiektos uz jauno 2014.–2020. gada plānošanas periodu. Ņemot vērā minēto, Iekšējās drošības fonda un Patvēruma, migrācijas un integrācijas fonda 2014.–2020. gada plānošanas perioda vadības likums nosaka nepieciešamību izstrādāt MK noteikumu projektu par fondu vadības un kontroles kārtību. 3. MK noteikumu projekts paredz:3.1. MK noteikumu projekta II nodaļaAtbildīgā iestāde, deleģētā iestāde un revīzijas iestāde nodrošina pārvaldības un kontroles sistēmas izveidošanu un darbību un šādu fondu pārvaldības un kontroles sistēmas aprakstu izstrādi:1) pārvaldības un kontroles sistēmas apraksts Iekšējās drošības fondam;2) pārvaldības un kontroles sistēmas apraksts Patvēruma, migrācijas un integrācijas fondam.Pārvaldības un kontroles sistēmas aprakstus aktualizē reizi gadā.Atbildīgā iestāde, deleģētā iestāde un revīzijas iestāde, pamatojoties uz pārvaldības un kontroles sistēmas aprakstiem, sagatavo fonda īstenošanas procedūru rokasgrāmatu savas kompetences jautājumos.3.2. MK noteikumu projekta III nodaļaTehniskās palīdzības īstenošanai nepieciešamo finansējumu kārtējam gadam un valsts budžeta ilgtermiņa saistības atbildīgā iestāde, deleģētā iestāde un revīzijas iestāde plāno kā valsts budžeta dotāciju no vispārējiem ieņēmumiem atsevišķā valsts budžeta apakšprogrammā sadalījumā pa fondiem atbilstoši normatīvajiem aktiem par budžetu un finanšu vadību.Finansējumu kā valsts budžeta dotāciju no vispārējiem ieņēmumiem fondu finansējuma un valsts budžeta līdzfinansējuma nodrošināšanai projektu īstenošanai kārtējam gadam un valsts budžeta ilgtermiņa saistības attiecīgās nozares ministrijas vai citas centrālās valsts iestādes par to kompetencē esošajiem projektiem plāno pamatbudžetā, atsevišķā valsts budžeta apakšprogrammā sadalījumā pa fondiem atbilstoši normatīvajiem aktiem par budžetu un finanšu vadību.Finansējumu kā ārvalstu finanšu palīdzību fonda finansējuma atmaksai atbildīgā iestāde plāno savā budžetā atsevišķā valsts pamatbudžeta apakšprogrammā sadalījumā pa fondiem.3.3. MK noteikumu projekta IV nodaļaProjektam nepieciešamo finansējumu valsts budžetā pieprasa šādā kārtībā:1) ja finansējuma saņēmējs ir tiešās valsts pārvaldes iestāde, kas atrodas atbildīgās iestādes vai deleģētās iestādes institucionālā padotībā, vai ministrija, kas veic atbildīgās iestādes vai deleģētās iestādes funkcijas, vai pastarpinātās valsts pārvaldes iestāde, atvasināta publiska persona, cita valsts iestāde, privāto tiesību juridiskā persona vai starptautiskas organizācijas pārstāvniecība Latvijā, projekta īstenošanai nepieciešamo finansējumu valsts budžetā pieprasa attiecīgi atbildīgā iestāde vai deleģētā iestāde;2) ja finansējuma saņēmējs ir tiešās valsts pārvaldes iestāde, kas neatrodas atbildīgās iestādes vai deleģētās iestādes institucionālā padotībā, finansējuma saņēmējs pēc granta līguma noslēgšanas informē par to centrālo valsts iestādi, kas projekta īstenošanai nepieciešamo finansējumu pieprasa valsts budžetā;3) ja finansējuma saņēmējs ir centrālā iestāde, kas nav atbildīgā iestāde vai deleģētā iestāde, finansējuma saņēmējs pēc granta līguma noslēgšanas projekta īstenošanai nepieciešamo finansējumu pieprasa valsts budžetā.Tehniskās palīdzības īstenošanai nepieciešamo finansējumu atbildīgā iestāde, deleģētā iestāde vai revīzijas iestāde pieprasa valsts budžetā.Ja finansējuma saņēmējs ir tiešās valsts pārvaldes iestāde, projektu finansē un maksājumus veic no līdzekļiem, kas piešķirti attiecīgajai valsts iestādei saskaņā ar valsts budžeta likumu kārtējam saimnieciskajam gadam. Ja finansējuma saņēmējs ir pastarpinātās valsts pārvaldes iestāde, atvasināta publiska persona, cita valsts iestāde, privāto tiesību juridiskā persona vai starptautiskas organizācijas pārstāvniecība Latvijā, projektu finansē un maksājumus veic no atbildīgās iestādes vai deleģētās iestādes pārskaitītā avansa maksājuma un starpposma maksājuma finanšu līdzekļiem, kas tiek piešķirti saskaņā ar granta līgumā noteikto kārtību, un no finansējuma saņēmēja līdzekļiem. Ja projekta īstenošanā izlietotie kopējie atbilstošie izdevumi pārsniedz maksimālo projektam apstiprināto attiecināmo izmaksu summu, šo starpību sedz no finansējuma saņēmēja līdzekļiem.3.4. MK noteikumu projekta V nodaļaProjekti attiecīgajā finanšu gadā ir pakļauti:1) Eiropas Komisijas, Eiropas Revīzijas palātas un Valsts kontroles pārbaudei un revīzijai;2) atbildīgās iestādes un deleģētās iestādes administratīvai pārbaudei un pārbaudei projekta īstenošanas vietā; 3) revīzijas iestādes auditam un revīzijai.Finanšu gads šo noteikumu izpratnē attiecas uz atbildīgās iestādes un deleģētās iestādes veiktajiem izdevumiem laika posmā no “N-1” gada 16. oktobra līdz “N” gada 15. oktobrim, par ko izpildīti šādi nosacījumi:1) par tiem veiktas administratīvās pārbaudes vai pārbaudes projekta īstenošanas vietā;2) tie iegrāmatoti atbildīgās iestādes grāmatvedības uzskaitē kā saistības ārvalstu finanšu palīdzības fonda finansējuma atmaksai.Administratīvā pārbaude šo noteikumu izpratnē ir finansējuma saņēmēja iesniegto iepirkuma plānu, finansējuma pieprasījumu, izdevumu pārskatu un izdevumu attaisnojuma dokumentu pārbaude, un projekta īstenošanas progresa pārbaude. Šo pārbaudi veic atbildīgā iestāde vai deleģētā iestāde, pārbaudei pakļaujot visus iepirkuma plānus, finansējuma pieprasījumus, vismaz reprezentatīvo izlasi ar attaisnojuma dokumentiem un visus projekta progresa un gala pārskatus. Pārbaude projekta īstenošanas vietā šo noteikumu izpratnē ir iepirkuma dokumentācijas un iepirkuma norises pirmspārbaude, projekta finanšu un īstenošanas pārbaude, tajā skaitā iepirkumu pēcpārbaude, projekta īstenošanas vietā. Pārbaudi projekta īstenošanas vietā veic atbildīgā iestāde vai deleģētā iestāde, pārbaudei pakļaujot ne mazāk kā 50 % no attiecīgajā finanšu gadā plānotajām iepirkuma procedūrām, ne mazāk kā 10 % no attiecīgā finanšu gadā atbilstošo izdevumu fondu finansējuma daļas un ne mazāk kā 20 % no visu īstenojamo projektu skaita.Minētās pārbaudes veic, pamatojoties uz īstenojamo projektu riska novērtējumu un administratīvo pārbaužu un pārbaužu projekta īstenošanas vietā plāniem, ko attiecīgi sagatavo atbildīgā iestāde vai deleģētā iestāde.Nepieciešamības gadījumā atbildīgā iestāde vai deleģētā iestāde ir tiesīga veikt neplānotas pārbaudes projekta īstenošanas vietā, iepriekš neinformējot finansējuma saņēmēju, ja projektam ir augsts riska novērtējums, kā arī, ja saņemta informācija par iespējamām neatbilstībām projekta īstenošanā. 3.5. MK noteikumu projekta VI nodaļaLai nodrošinātu atzinuma sniegšanu par pārvaldības un kontroles sistēmas darbību, revīzijas iestāde veic pārvaldības un kontroles sistēmas auditus, lai novērtētu fondu pārvaldības un kontroles sistēmas darbības efektivitāti, un gūtu pārliecību par Eiropas Komisijai deklarēto izdevumu likumību un pareizību, kā arī lai novērtētu atbildīgās iestādes un deleģētās iestādes atbilstību kritērijiem, saskaņā, ar kuriem tās tika izraudzītas.Pēc audita veikšanas revīzijas iestāde sagatavo ziņojuma un trūkumu novēršanas plāna projektu, kurā iekļauj ieteikumus, nosakot termiņus auditā konstatēto trūkumu novēršanai.Revīzijas iestāde izvērtē atbildīgās iestādes vai deleģētās iestādes sniegtos komentārus, to pamatotību un veicamos pasākumus konstatēto trūkumu novēršanai un ieteikumu ieviešanai, un sagatavo ziņojumu, pievienojot tam trūkumu novēršanas plānu. Ziņojumu un trūkumu novēršanas plānu apstiprina revīzijas iestādes vadītājs.Lai nodrošinātu atzinuma sniegšanu par Eiropas Komisijai deklarēto izdevumu likumību un pareizību un gada atlikuma maksājuma pieprasījumā sniegtās informācijas patiesumu un objektivitāti, revīzijas iestāde veic finanšu pārskatu revīzijas, pārbaudot, vai:1) Eiropas Komisijai deklarētais kopējais attiecināmo izdevumu apmērs atbilst pārskatos sniegtajai informācijai;2) atsauktās, atgūtās, atgūstamās, neatgūstamās summas atbilst grāmatvedības datiem;3) ir veiktas administratīvās pārbaudes un pārbaudes projekta īstenošanas vietā.Revīzijas iestāde veic atkārtotas pārbaudes atbildīgās iestādes veiktajām administratīvajām pārbaudēm un pārbaudēm uz vietas, pamatojoties uz riska novērtējumu. Revīzijas iestāde no 2016. gada līdz 2022. gadam katru gadu līdz 15. decembrim informē atbildīgo iestādi par minēto auditu un revīziju rezultātiem.3.6. MK noteikumu projekta VII nodaļaAr neatbilstību šo noteikumu izpratnē saprot jebkuru fonda vadību reglamentējošā Latvijas Republikas vai ES normatīvā akta pārkāpumu, kurš radies atbildīgās iestādes, deleģētās iestādes vai finansējuma saņēmēja darbības vai bezdarbības dēļ, un kuram ir vai varētu būt negatīva ietekme uz ES vispārējo budžetu.Neatbilstības var konstatēt:1) atbildīgā iestāde vai deleģētā iestāde administratīvajās pārbaudēs vai pārbaudēs projekta īstenošanas vietā;2) revīzijas iestāde revīzijā vai auditā.Informāciju par konstatēto neatbilstību revīzijas iestāde vai deleģētā iestāde iesniedz atbildīgajai iestādei, nosūtot to uz atbildīgās iestādes oficiālo elektroniskā pasta adresi. Ja saskaņā ar atbildīgās iestādes rīcībā esošo informāciju revīzijas iestādes vai deleģētās iestādes minētais gadījums ir uzskatāms par neatbilstību, kā arī, ja atbildīgās iestādes konstatētais gadījums ir uzskatāms par neatbilstību, atbildīgā iestāde sagatavo sākotnējo ziņojumu par neatbilstībām Eiropas Komisijai (izņemot, ja ir aizdomas par krāpšanu vai tuvojošos finansējuma saņēmēja maksātnespēju) šādos gadījumos:1) neatbilstības attiecas uz fonda finansējumu, kas ir mazāks par 10 000 *euro*;2) neatbilstības izpaužas vienīgi kā nespēja pilnībā vai daļēji īstenot projektu finansējuma saņēmēja maksātnespējas dēļ;3) ja finansējuma saņēmējs pirms vai pēc maksājuma veikšanas brīvprātīgi norādījis uz neatbilstībām;4) ja atbildīgā iestāde vai deleģētā iestāde neatbilstības atklājusi un izdevumus atzinusi par neatbilstošiem pirms attiecīgo izdevumu iekļaušanas gada atlikuma maksājuma pieprasījumā, kas iesniegta Eiropas Komisijā.Lai nodrošinātu Eiropas Komisijas tālāku informēšanu par procedūrām, kas sāktas attiecībā uz sākotnējā ziņojumā norādītajām neatbilstībām, un šo procedūru rezultātā panāktajām svarīgākajām izmaiņām, atbildīgā iestāde sagatavo atkārtotu ziņojumu Eiropas Komisijai.Minētos ziņojumus atbildīgā iestāde Eiropas Komisijai iesniedz elektroniski, izmantojot Pārkāpumu pārvaldības sistēmu. 3.7. MK noteikumu projekta VIII nodaļaAtbildīgā iestāde vai deleģētā iestāde izdevumus par neatbilstošiem var atzīt šādos gadījumos:1) pēc administratīvās pārbaudes vai pārbaudes projekta īstenošanas vietā rezultātiem, ja izdevumi neatbilst granta līgumam vai izmaksu attiecināmības nosacījumiem vai ja finansējuma saņēmējs nav ievērojis Latvijas Republikas vai ES normatīvo aktu prasības vai granta līguma nosacījumus;2) pēc revīzijas iestādes veikto auditu un revīziju rezultātiem;3) pēc Eiropas Komisijas atzinuma saņemšanas par gada atlikuma maksājuma pieprasījumā iekļauto izdevumu atbilstību.Ja finansējuma saņēmējs, kura īstenotajā projektā ir konstatēti neatbilstoši veikti izdevumi, ir tiešās vai pastarpinātās valsts pārvaldes iestāde, atvasināta publiska persona vai cita valsts iestāde, atbildīgā iestāde vai deleģētā iestāde neatbilstoši veiktos izdevumus atgūst šādā kārtībā:1) pieprasa finansējuma saņēmējam atmaksāt atbildīgās iestādes vai deleģētās iestādes norādītajā Valsts kases kontā neatbilstoši veikto izdevumu summu;2) izvērtē neatbilstoši veikto izdevumu atgūšanas procesa lietderību un efektivitāti un, ja atgūstamā summa vienam projektam nepārsniedz 50 *euro*, neatbilstoši veiktos izdevumus noraksta atbilstošos izdevumos, sagatavojot grāmatvedības izziņu; 3) ja nav iespējams atgūt neatbilstoši veiktos izdevumus, deleģētā iestāde informē atbildīgo iestādi, un atbildīgā iestāde par to rakstiski informē Ministru kabinetu un Valsts kontroli. Ja finansējuma saņēmējs, kura īstenotajā projektā atbildīgā iestāde vai deleģētā iestāde ir konstatējusi neatbilstoši veiktus izdevumus, ir privāto tiesību juridiskā persona vai starptautiskas organizācijas pārstāvniecība Latvijā, neatbilstoši veiktos izdevumus atgūst šādā kārtībā:1) pamatojoties uz granta līgumu, neatbilstoši veiktos izdevumus ietur no starpposma vai gala finansējuma pieprasījuma, par to informējot finansējuma saņēmēju;2) ja neatbilstoši veikto izdevumu summa nepārsniedz 50 *euro* un gala finansējuma pieprasījumā norādītā summa ir mazāka par neatbilstoši veikto izdevumu summu, izvērtē neatbilstoši veikto izdevumu atgūšanas procesa lietderību un efektivitāti, un neatbilstoši veiktos izdevumus noraksta atbilstošos izdevumos, sagatavojot grāmatvedības izziņu;3) ja nav iespējams atgūt neatbilstoši veiktos izdevumus, vienojas ar finansējuma saņēmēju civiltiesiskā kārtībā vai pieņem administratīvo aktu par neatbilstoši veikto izdevumu atgūšanu, tajā iekļaujot brīdinājumu par piespiedu izpildi.Ja neatbilstoši veiktie izdevumi nav atmaksājami Eiropas Komisijai saskaņā ar tās pieprasījumu, atbildīgā iestāde vai deleģētā iestāde nodrošina atgūto neatbilstoši veikto izdevumu pārskaitīšanu valsts budžeta ieņēmumos.Ja neatbilstoši veiktie izdevumi ir atmaksājami Eiropas Komisijai saskaņā ar tās pieprasījumu un ir saņemta neatbilstoši veikto izdevumu atmaksa, atbildīgā iestāde vai deleģētā iestāde plāno neatbilstoši veikto izdevumu atmaksu valsts budžetā.Ja neatbilstoši veiktie izdevumi ir atmaksājami Eiropas Komisijai saskaņā ar tās pieprasījumu un to atgūšana no finansējuma saņēmēja nav iespējama, atbildīgā iestāde, pamatojoties uz Ministru kabineta rīkojumu, atmaksā finanšu līdzekļus no budžeta programmas, kurā Finanšu ministrija plāno nesadalīto finansējumu ES politikas instrumentu un pārējās ārvalstu finanšu palīdzības līdzfinansēto projektu un pasākumu īstenošanai. Atbildīgā iestāde, saņemot konta izrakstus, pārliecinās par neatbilstoši veikto izdevumu atgūšanu, kā arī uzskaita atgūstamās un atmaksātās summas, informāciju par neatbilstošo izdevumu apmēru un atmaksu uzkrājot elektroniskā reģistrā.3.8. MK noteikumu projekta IX nodaļaAtbildīgā iestāde Eiropas Komisijai iesniedz šādus ziņojumus:1) gada atlikuma maksājuma pieprasījumu, ko veido pārskats par izdevumiem, pārvaldības deklarācija un gada kopsavilkums par galīgajiem revīzijas ziņojumiem un veiktajām kontrolēm;2) ikgadējo ziņojumu par nacionālās programmas īstenošanu attiecīgajā finanšu gadā atbilstoši;3) starpposma izvērtēšanas ziņojumu par pasākumu īstenošanu un virzību uz nacionālās programmas mērķu sasniegšanu;4) gala ziņojumu par nacionālās programmu īstenošanu atbilstoši;5) *ex-post* izvērtēšanas ziņojumu saskaņā ar nacionālās programmas īstenoto pasākumu ietekmi;6) galīgā atlikuma maksājuma pieprasījumu;7) pēdējam gada pārskatam nepieciešamo informāciju.Revīzijas iestāde Eiropas Komisijai iesniedz šādus ziņojumus:1) revīzijas iestādes vadītāja apstiprinātu atzinumu par fondu pārvaldības un kontroles sistēmas darbības efektivitāti, Eiropas Komisijai deklarēto izdevumu likumību un pareizību, gada atlikuma maksājuma pieprasījumā sniegtās informācijas patiesumu un objektivitāti;2) revīzijas iestādes vadītāja apstiprinātu galīgo atzinumu par atbildīgās iestādes un revīzijas iestādes pārvaldības un kontroles sistēmas darbības efektivitāti, Eiropas Komisijai deklarēto izdevumu likumību un pareizību, gada atlikuma maksājuma pieprasījumā sniegtās informācijas patiesumu un objektivitāti.Par starpposma un *ex-post* izvērtēšanas ziņojuma sagatavošanu atbildīgā iestāde slēdz līgumu ar neatkarīgu izvērtētāju.3.9. MK noteikumu projekta X nodaļaVisa oficiālā informācijas apmaiņa starp atbildīgo iestādi vai revīzijas iestādi un Eiropas Komisiju notiek, izmantojot elektronisko datu apmaiņas sistēmu (SFC2014).Piekļuves tiesības SFC2014 ir atbildīgajai iestādei, deleģētajai iestādei un revīzijas iestādei.3.10. MK noteikumu projekta XI nodaļaAtbildīgā iestāde nodod deleģētajai iestādei šādu funkciju īstenošanu Patvēruma, migrācijas un integrācijas fonda trešo valstu valstspiederīgo integrācijas jomā:1) nacionālās programmas izstrādi;2) nacionālās programmas īstenošanas plāna izstrādi;3) fonda publicitātes plāna izstrādi;4) informatīvu pasākumu (konferenču un semināru) organizēšanu, kuros informē par fonda īstenošanu;5) atklāta konkursa nolikuma izstrādi;6) projektu iesniegumu vērtēšanas administratīvo un kvalitātes kritēriju un to piemērošanas metodikas izstrādi;7) atklāta konkursa vai ierobežotas atlases projektu iesniegumu vērtēšanas komisijas izveidi;8) vērtēšanas komisijas nolikuma izstrādi;9) atklāta konkursa vai ierobežotas atlases organizēšanu;10) projektu iesniegumu vērtēšanu atklāta konkursa vai ierobežotas atlases ietvaros;11) lēmumu pieņemšanu par projektu iesniegumu apstiprināšanu, apstiprināšanu ar nosacījumu vai noraidīšanu;12) granta līguma slēgšanu ar finansējuma saņēmēju;13) granta līguma grozīšanu;14) projekta vienkāršoto izmaksu piemērošanu, ja attiecināms;15) pārvaldības un kontroles sistēmas izveidi un darbības nodrošināšanu;16) administratīvo pārbaužu un pārbaužu projekta īstenošanas vietā veikšanu;17) lēmumu pieņemšanu par neatbilstībām finansējuma saņēmēja īstenotajā projektā;18) neatbilstoši veikto izdevumu atgūšanu.Atbildīgā iestāde veic pārbaudes deleģētajā iestādē, lai pārliecinātos par:1) pārvaldības un kontroles sistēmas darbību;2) atklātas projektu iesniegumu atlases vai ierobežotas projektu iesniegumu atlases norisi;3) projektu īstenošanas progresu un rezultātu sasniegšanu;4) administratīvo pārbaužu un pārbaužu projekta īstenošanas vietā veikšanas atbilstību un pietiekamību;5) deklarēto izdevumu atbilstību.Starp atbildīgo iestādi un deleģēto iestādi tiek slēgta starpresoru vienošanās. |
| 3. | Projekta izstrādē iesaistītās institūcijas | Iekšlietu ministrija |
| 4. | Cita informācija | Nav |

|  |
| --- |
|  |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas  46 214 912 *euro* apmērā laika posmā no 2014. līdz 2020. gadam, tiesiskais regulējums pozitīvi ietekmēs tādas jomas kā Eiropas kopējā patvēruma sistēma, integrāciju un legālo migrāciju, nelegālo imigrantu atgriešanu, robežu un vīzu pārvaldību, valsts iekšējo drošību un civilo aizsardzību.  |
| 3. | Administratīvo izmaksu monetārs novērtējums | ES fondu sistēmas vadībai tiek novirzīti 4 079 505 *euro*. Attiecībā uz Patvēruma, migrācijas un integrācijas fonda administrēšanu saskaņā ar Regulas Nr. 516/2014 23. pantu tiek pieņemts, ka 5,5 % no ES fondu piešķīruma + 1 000 000 *euro* tiek novirzīti ES fondu sistēmas vadībai (1 756 348 *euro*). Attiecībā uz Iekšējā drošības fonda (robežas/vīzas) administrēšanu saskaņā ar Regulas Nr. 515/2014 16. pantu tiek pieņemts, ka 5 % no ES fondu piešķīruma + 500 000 *euro* (1 276 085 *euro*) tiek novirzīti ES fondu sistēmas vadībai, bet Iekšējā drošības fonda (policijas sadarbība) saskaņā ar Regulas Nr. 513/2014 9. pantu tiek pieņemts, ka 5 % no ES fondu piešķīruma + 200 000 *euro* tiek novirzīti ES fondu sistēmas vadībai (1 047 072 *euro*).  |
| 4. | Cita informācija | Tiks izmantoti šādi dubultās finansēšanas riska novēršanas mehānismi:1) Plānošanas posmāFonda plānošanas dokumentu izstrādē piedalīsies Iekšlietu ministrijas kā atbildīgās iestādes izveidotā uzraudzības komiteja, uzraugot, lai fonda ietvaros plānotās aktivitātes netiek finansētas no citiem finanšu avotiem. Uzraudzības komitejas pārstāvji, dažādu nozaru eksperti, paudīs savu viedokli par dubultās finansēšanas riska novēršanu. 2) Projektu atlases posmāAizpildot projekta iesnieguma veidlapu, projekta iesniedzējam jānorāda, kādus projektus tas jau ir īstenojis, kādus īsteno pašlaik, un kādus plāno īstenot. Iesniedzot projekta iesniegumu, projekta iesniedzējs apliecina, ka konkrēto pasākumu īstenošanai nav saņēmis finansējumu no citiem finanšu avotiem.Lai novērstu iespējamu projekta pārklāšanos ar līdzīgiem projektiem, Iekšlietu ministrija uzkrāj informāciju iekšējā ES finansēto projektu datu bāzē. Viens no vērtēšanas kritērijiem, par ko, vērtējot projektus atklāta konkursa vai ierobežotas atlases ietvaros, pārliecināsies atbildīgās iestādes vai deleģētās iestādes projektu iesniegumu vērtēšanas komisija, būs projektu dubultās finansēšanas neesamība. Papildus tiks pārbaudīta arī Kohēzijas politikas fondu vadības informācijas sistēma un ES struktūrfondu un Kohēzijas fonda vadības informācijas sistēma. 3) Projektu īstenošanas kontroles posmsFinansējuma saņēmējiem būs jānodrošina atbilstoša saņemtā ES finansējuma grāmatošana. Veicot pārbaudes projekta īstenošanas vietā, atbildīgā iestāde vai deleģētā iestāde pārbaudīs attiecīgo izdevumu atbilstību un dubultās finansēšanas neesamību, pārbaudot arī Kohēzijas politikas fondu vadības informācijas sistēmu un ES struktūrfondu un Kohēzijas fonda vadības informācijas sistēmu.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2014. gada 16. aprīļa regula Nr.514/2014 ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai;
2. Eiropas Komisijas 2015. gada 2. marta Īstenošanas regula Nr. 2015/377, ar ko izveido modeļus dokumentiem, kuri vajadzīgi gada atlikuma maksājumiem atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai;
3. Eiropas Komisijas 2014. gada 24. jūlija Īstenošanas regula Nr. 799/2014, ar kuru ar kuru izveido ikgadējo īstenošanas ziņojumu un galīgo īstenošanas ziņojumu modeļus atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai;
4. Eiropas Komisijas 2014. gada 24. jūlija Īstenošanas regula Nr. 802/2014, ar kuru izveido valsts programmu modeļus un ar kuru paredz elektroniskās datu apmaiņas sistēmas starp Komisiju un dalībvalstīm noteikumus un nosacījumus atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai;
5. Eiropas Komisijas 2014. gada 25. jūlija Deleģētās regula Nr. 1042/2014, ar ko papildina Regulu (ES) Nr. 514/2014 attiecībā uz atbildīgo iestāžu izraudzīšanu un pienākumiem pārvaldības un kontroles jomā un attiecībā uz revīzijas iestāžu statusu un pienākumiem.

Regulās nav noteikts termiņš, kādā jāpieņem nacionālie normatīvie akti ES fondu īstenošanai. |
| 2. | Citas starptautiskās saistības | Nav |
| 3. | Cita informācija | Nav |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014. gada 16. aprīļa regula Nr. 514/2014 ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 40. panta 1. punkta a) apakšpunkts | 78.7. apakšpunkts | Ieviests pilnībā | MK noteikumu projekts neparedz stingrākas prasības |
| Regulas 40. panta 1. punkta b) apakšpunkts | 78.6. apakšpunkts | Ieviests pilnībā | MK noteikumu projekts neparedz stingrākas prasības |
| Regulas 44. panta 1. punkts | 78.1. apakšpunkts83.1. apakšpunkts83.2. apakšpunkts | Ieviests pilnībā | MK noteikumu projekts neparedz stingrākas prasības |
| Regulas 54. panta 1. punkts | 78.2. apakšpunkts78.4. apakšpunkts | Ieviests pilnībā | MK noteikumu projekts neparedz stingrākas prasības |
| Regulas 57. panta 1. punkta a) apakšpunkts | 78.3. apakšpunkts | Ieviests pilnībā | MK noteikumu projekts neparedz stingrākas prasības |
| Regulas 57. panta 1. punkta b) apakšpunkts | 78.5. apakšpunkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Attiecīgā ES tiesību akta datums, numurs un nosaukums | Eiropas Komisijas 2015. gada 2. marta Īstenošanas regula Nr. 2015/377, ar ko izveido modeļus dokumentiem, kuri vajadzīgi gada atlikuma maksājumiem atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai. |
| A | B | C | D |
| Regulas 1. un 3. pielikums | 80.1. apakšpunkts80.2. apakšpunkts | Ieviests pilnībā | MK noteikumu projekts neparedz stingrākas prasības |
| Regulas 2. pielikums | 80.3. apakšpunkts | Ieviests pilnībā | MK noteikumu projekts neparedz stingrākas prasības |
| Regulas 4. pielikums | 84. punkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Attiecīgā ES tiesību akta datums, numurs un nosaukums | Eiropas Komisijas 2014. gada 24. jūlija Īstenošanas regula Nr. 799/2014, ar kuru ar kuru izveido ikgadējo īstenošanas ziņojumu un galīgo īstenošanas ziņojumu modeļus atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai. |
| A | B | C | D |
| Regulas pielikums | 81.1. apakšpunkts81.2. apakšpunkts81.3. apakšpunkts82.1. apakšpunkts82.2. apakšpunkts82.3. apakšpunkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Attiecīgā ES tiesību akta datums, numurs un nosaukums | Eiropas Komisijas 2014. gada 24. jūlija Īstenošanas regula Nr. 802/2014, ar kuru izveido valsts programmu modeļus un ar kuru paredz elektroniskās datu apmaiņas sistēmas starp Komisiju un dalībvalstīm noteikumus un nosacījumus atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai. |
| A | B | C | D |
| Regulas 6. panta 3. punkts | 86. punkts | Ieviests pilnībā | MK noteikumu projekts neparedz stingrākas prasības |
| Regulas 4. panta 3. punkts | 88. punkts | Ieviests pilnībā | MK noteikumu projekts neparedz stingrākas prasības |
| Regulas 7. panta 8. punkts | 88. punkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Attiecīgā ES tiesību akta datums, numurs un nosaukums | Eiropas Komisijas 2014. gada 25. jūlija Deleģētās regula Nr. 1042/2014, ar ko papildina Regulu (ES) Nr. 514/2014 attiecībā uz atbildīgo iestāžu izraudzīšanu un pienākumiem pārvaldības un kontroles jomā un attiecībā uz revīzijas iestāžu statusu un pienākumiem. |
| A | B | C | D |
| Regulas 5. panta 2. punkts | 93. punkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Attiecīgā ES tiesību akta datums, numurs un nosaukums | Eiropas Komisijas 2014. gada 25. jūlija Deleģētā regula Nr. 1042/2014, ar ko papildina Regulu (ES) Nr. 514/2014 attiecībā uz atbildīgo iestāžu izraudzīšanu un pienākumiem pārvaldības un kontroles jomā un attiecībā uz revīzijas iestāžu statusu un pienākumiem. |
| A | B | C | D |
| Regulas pielikums | 39.2. apakšpunkts | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka MK noteikumu izstrāde skar fondu vadības un kontroles kārtību, sabiedrības līdzdalība projekta izstrādē nav plānota. Sabiedrība var izteikt savus priekšlikumus MK noteikumu projekta izsludināšanas laikā Valsts sekretāru sanāksmē.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Iekšlietu ministrija 2014.–2020. finanšu perioda fondu vadībā pildīs atbildīgās iestādes funkcijas, saglabājot 2007.–2013. gada finanšu perioda ietvaros izveidoto organizatorisko struktūru, kas darbojas saskaņā ar apstiprināto Vadības un kontroles sistēmas aprakstu. Atbildīgajai iestādei papildus jau esošajām funkcijām tiks pievienota pārraudzība pār deleģēto iestādi. Ja funkciju nodrošināšanai būs nepieciešams palielināt iesaistītos cilvēkresursus, tas tiks darīts, izmantojot ES fondu tehnisko palīdzību.Kultūras ministrija pildīs deleģētās iestādes (regulas Nr. 514/2014 izpratnē) funkcijas, kas pamatā balstīsies uz 2007.–2013. gada finanšu perioda Trešo valstu valstspiederīgo integrācijas fonda ietvaros izveidoto organizatorisko struktūru un procedūrām, kuras tiks precizētas saskaņā ar izveidoto pārvaldības un kontroles sistēmu un saskaņotas ar atbildīgo iestādi atbilstoši tiesību aktos noteiktajam funkciju deleģējumam.Finanšu ministrija pildīs revīzijas iestādes funkcijas, saglabājot 2007.–2013. gada finanšu perioda ietvaros izveidoto organizatorisko struktūru.Ņemot vērā Eiropas Komisijas tiesību aktos noteikto, jaunajā finanšu periodā nebūs nepieciešams nozīmēt sertificēšanas iestādi, līdz ar to Centrālā finanšu un līgumu aģentūra neveiks sertificēšanas iestādes funkcijas.Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija |  Nav |

*Anotācijas III un IV sadaļa – MK noteikumu projekts šīs jomu neskar.*

Iekšlietu ministrs R. Kozlovskis

Vīza: Valsts sekretāre I. Pētersone-Godmane

02.07.2015. 14:00

4821

E. Vimba, 67219500

egija.vimba@iem.gov.lv